**ikt.szám: ……../2021.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2021. szeptember 15- én 18 óra 00 perckor megtartott rendkívüli nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Kolonics Szilvia

 Tima Zoltán Ferenc

 képviselők

**Távol van**: Tóth Péter

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Tóth Péter képviselő távolmaradását előre jelezte. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**31/2021.(IX.15.) önkormányzati határozat**

Nagyacsád Község Önkormányzatának képviselő-testülete 2021. szeptember 15-i ülésének napirendjét az alábbiak szerint határozza meg:

1. Ingatlan vásárlási ügyek tárgyalása

Előadó: polgármester

1. Nagyacsád Község Önkormányzat 2021. évi költségvetésének módosítása

Előadó: polgármester

1. Nemesgörzsönyi Közös Önkormányzati Hivatal 2021. évi költségvetésének módosítása

Előadó: polgármester

1. Pályázati ügyek tárgyalása

Előadó: polgármester

1. Vegyes ügyek

Előadó: polgármester

**Napirendek tárgyalása:**

**1)Ingatlan vásárlási ügyek tárgyalása**

**Előadó: polgármester**

Szalóky Nándor polgármester elmondja, hogy a tervezett piachoz szükséges a Petőék ingatlanrészének megvásárlása. 550 ezer Ft összegben sikerült velük megállapodni, melyhez szükséges a Képviselő-testület jóváhagyása.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**32/2021.(IX.15.) önkormányzati határozat**

Nagyacsád Község Önkormányzat Képviselő-testülete úgy döntött, hogy Pető László (szül: Oroszlány, 1967.12.29., anyja neve: Horváth Julianna, lakc: 8521 Nagyacsád, Deák u. 5.) és Pető Lászlóné (születési neve: Csákvári Renáta, anyja neve: Buthi Ilona Mária, lakc: 8521 Nagyacsád, Deák u. 5.) ½-1/2 arányú közös tulajdonát képező 260/1.hrsz alatti kivett lakóház, udvar, gazdasági épület megjelölésű ingatlan alapterületéből 694 m2 alapterületű ingatlanrészt megvásárol 550.000.- Ft vételáron Szórádi Zoltán földmérő vállalkozó által, 17/2021-SZZ. munkaszám alatt készített és a Veszprém Megyei Kormányhivatal Földhivatali Főosztály által 803101/6/2021. sz határozattal jóváhagyott változási vázrajznak megfelelően.

Felhatalmazza a polgármestert a telekhatár-rendezési megállapodás aláírására és a szükséges intézkedések megtételére.

Felelős: polgármester

Határidő:azonnal

**2)Nagyacsád Község Önkormányzat 2021. évi költségvetésének módosítása**

**Előadó: polgármester**

Szalóky Nándor polgármester elmondja, hogy a költségvetés módosítására a beszámolóban kimutatott pénzmaradvány pontos összegének előirányzatosítása ad okot. Bevételi oldalon a pénzmaradvány előirányzata emelésre került a pontos összeggel. Kiadási oldalon kis mértékben kellett korrigálni a dologi kiadások előirányzatát, illetőleg a tartalék összege került emelésre.

Összességében a költségvetési főösszeg 751 ezer forinttal emelkedett. A gazdálkodás a tervezettnek megfelelően folyt az első félévben.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**11/2021.(IX.16) önkormányzati rendelete**

Nagyacsád község Önkormányzat Képviselő-testülete úgy döntött, hogy az önkormányzat 2021. évi költségvetéséről szóló 1/2021 (I.26.) önkormányzati rendelet módosításáról, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**3)Nemesgörzsönyi Közös Önkormányzati Hivatal 2021. évi költségvetésének módosítása**

**Előadó: polgármester**

Szalóky Nándor polgármester ismeretei az előterjesztést.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsá Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**33/2021. (IX.15.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja a Nemesgörzsönyi Közös Önkormányzati Hivatal 2021. évi költségvetésének módosítását az előterjesztés szerint.

Felelős: jegyző, aljegyző

Határidő:azonnal

**4)Pályázati ügyek tárgyalása**

**Előadó: polgármester**

Szalóky Nándor polgármester elmondja, hogy a Magyar Falu Programban az orvosi eszközökre elnyert pályázat megvalósításához érkeztünk. Megvannak az árajánlatok, így javasolja a legalacsonyabb árajánlat kiválasztását, és az eszközök megrendelését.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsá Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**34/2021. (IX.15.) önkormányzati határozat**

Nagyacsád Község Önkormányzat Képviselő-testülete úgy döntött, hogy MFP keretében meghirdetett Orvosi Eszköz beszerzése-2021 , MFP-AEE/2021 kódszámú pályázat megvalósítása kapcsán megrendeli a

- Rextra Kereskedelmi Kft.-től (2000 Szentendre, Rózsa u. 16.) megrendeli mindösszesen 1 670 180.- Ft összegben

- AN-CSA Üzletház Kft-től (8500 Pápa, Ady E. Sétány 4/A.) 109.800 Ft összegben

az árajánlatban foglalt eszközöket.

Felelős: jegyző, aljegyző

Határidő:azonnal

**5)Vegyes ügyek**

**Előadó: polgármester**

Szalóky Nádor polgármester megkérdezi, hogy a vegyes ügyek keretében van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2021. szeptember 15-i nyilvános ülést 18 óra 43 perckor berekeszti.

K.m.f.

Szalóky Nándor Ivanics Barbara

 polgármester jegyző

A jegyzőkönyv tartalmáért felel:

Novák Edit

 aljegyző